ศุภพงษ์ อุดมแก้วกาญจนา

**ศุภพงษ์ อุดมแก้วกาญจนา** (เกิด 17 เมษายน พ.ศ. 2541) ชื่อเล่น **เซ้นต์** มีชื่อจีนว่า **หวงหมิงหมิง** () เป็นนักแสดง นายแบบ นักร้อง พิธีกรและอดีตผู้จัดซีรีส์ชาวไทยเชื้อสายจีน มีผลงานเป็นที่รู้จักกับบทบาท "พีท" จากซีรีส์เรื่อง *[[บังเอิญรัก|บังเอิญรัก Love By Chance]]* ปัจจุบันเป็นนักแสดงสังกัดช่อง 3 เอชดี

## ประวัติ
ศุภพงษ์ อุดมแก้วกาญจนา เกิดวันที่ 17 เมษายน พ.ศ. 2541 เป็นบุตรชายคนเดียวของครอบครัว สำเร็จการศึกษาชั้นมัธยมศึกษาตอนต้นจาก โรงเรียนตราษตระการคุณ จังหวัดตราด​ ชั้นมัธยมศึกษาตอนปลายจาก โรงเรียนอัสสัมชัญ กรุงเทพมหานคร​ ระดับปริญญาตรีจาก คณะเศรษฐศาสตร์ มหาวิทยาลัยศรีนครินทรวิโรฒ หลักสูตรเศรษฐศาสตรบัณฑิต เอกการค้าระหว่างประเทศ และระดับปริญญาโทจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ หลักสูตรศิลปศาสตรมหาบัณฑิต เอกการออกแบบเพื่อธุรกิจ

ในวัยเด็กศุภพงษ์เป็นเยาวชนที่ชอบทำกิจกรรมสาธารณะประโยชน์ต่างๆ โดยเริ่มทำกิจกรรมตั้งแต่อยู่ระดับชั้นประถมศึกษาปีที่ 4 ภายใต้กลุ่มชื่อว่า เจตนาผ่องใส ซึ่งเป็นกลุ่มที่เข้าช่วยเหลือวัดโดยใช้แรงคนตามงานต่างๆ ของวัดภายในจังหวัดตราดและเป็นสตาฟฟ์จัดปฏิบัติธรรมจนถึงมัธยมศึกษาปีที่ 3 ช่วงมัธยมศึกษาปีที่ 2 ได้รับตำแหน่งประธานและแกนนำชมรม ทูบีนัมเบอร์วัน และได้รับเกียรติบัตรจากทูลกระหม่อมหญิงอุบลรัตนราชกัญญา สิริวัฒนาพรรณวดี 2 ปี จากการจัดโครงการต่าง ๆ และเป็นวิทยากรให้ความรู้เกี่ยวกับกีฬาจักรยานเพื่อให้เด็กหันมาทำสิ่งที่มีประโยชน์ห่างไกลยาเสพติด

ช่วงมัธยมศึกษาตอนปลายเข้าร่วมเป็นสมาชิกโรตารีสากล ภาค 3350 เป็นประธานค่ายอาสาโครงการ better lift for children และคณะกรรมการโครงการ conference 31, โครงการอาสาพาน้องเล่น, โครงการ pet we care, โครงการ Intidrug และโครงการเด็กอินสร้างยิ้ม

เมื่อเข้าศึกษาในระดับมหาวิทยาลัยก็เข้าร่วมเป็นกรรมการชมรมอาสาพัฒนามหาวิทยาลัยศรีนครินทรวิโรฒ ผู้จัดค่ายเด็ก และค่ายชุมชน และเป็นผู้ร่วมก่อตั้งและรองประธานศูนย์จิตอาสา มหาวิทยาลัยศรีนครินทรวิโรฒ กรรมการค่ายเพาะกล้าอาสา จนได้รับรางวัลบุคคลแห่งสยาม เทพนาคราช ปี 2560 สาขาเยาวชนดีเด่นด้านทำคุณประโยชน์ต่อสังคม, ปี 2561 ได้รับรางวัลความประพฤติดี จากพุทธสมาคมแห่งประเทศไทยในพระบรมราชูปถัมภ์ และในปี 2564 ได้รางวัลเชิดชูเกียรติศิษย์เก่าศรีนครินทรวิโรฒ เนื่องในโอกาสวันสถาปนามหาวิทยาลัย ครบรอบ 72 ปี

## อาชีพในทางการแสดง
ศุภพงษ์เริ่มมีผลงานการแสดงเรื่องแรกในวงการบันเทิงเมื่อปี 2561 ในบท "พีท" จากซีรีส์เรื่องบังเอิญรัก และได้เปิดตัวซิงเกิลแรกในชื่อเพลงว่า "ถูกใจคนนี้" ในวันที่ 14 กรกฎาคม พ.ศ. 2562 และในปี พ.ศ. 2562 ก็ยังได้เข้าร่วมเป็นสมาชิกคนหนึ่งในโครงการ KissBoysTH ซึ่งประกอบด้วยสมาชิก 5 คน โดยโครงการดังกล่าวมีวัตถุประสงค์ในการผลิตผลงานเพลงและรายการวาไรตี้

ในช่วงปี พ.ศ. 2562 - พ.ศ. 2563 ศุภพงษ์ก็มีผลงานการแสดงออกมาอย่างต่อเนื่องอีกหลายเรื่องอาทิเช่น เพราะคิดถึง, เพราะรักใช่เปล่า, วอนเธอ และบทชนันธวัช (รับเชิญ) ในเรื่องใบไม้ที่ปลิดปลิว ก็ทำให้ศุภพงษ์เป็นที่รู้จักอย่างกว้างขวาง 

นอกจากนั้นในปี พ.ศ. 2563 ศุภพงษ์ก็ได้เริ่มประกอบธุรกิจเกี่ยวกับขนมขบเคี้ยวภายใต้แบรนด์สานสุข โดยมีแนวคิดในการพัฒนาเศรษฐกิจชุมชนควบคู่ไปกับการประกอบธุรกิจการค้า และได้จดทะเบียนจัดตั้งบริษัทไอดอลแฟคทอรี่ จำกัด สำหรับประกอบกิจกรรมการผลิตรายการโทรทัศน์ เมื่อวันที่ 24 เมษายน พ.ศ. 2563

ปี พ.ศ. 2564 ศุภพงษ์ได้มีผลงานการแสดงซีรีส์สร้างใหม่ (Remake) จากซีรีส์เกาหลีกับทางทรู ซีเจ ครีเอชั่นส์ (อังกฤษ: True CJ Creation) ชื่อเรื่องคู่ไฟท์ไฝว้ผี (Let's Fight Ghost) ซึ่งออกอากาศในช่วงต้นปี และเรื่องรักอีกครั้ง (Sing Again) ซึ่งมีออกอากาศในช่วงกลางปี พ.ศ. 2565 และในช่วงเดือนกรกฎาคมได้มีผลงานในฐานะพิธีกรในรายการเพลงที-ป็อปสเตจ ทางช่องเวิร์คพอยท์ นอกจากนั้นในส่วนของงานเบื้องหลังศุภพงษ์ก็ได้เริ่มเป็นผู้จัดละครและผู้ช่วยโปรดิวเซอร์ในซีรีส์แอบหลงรักเดอะซีรีส์ซึ่งเป็นซีรีส์เรื่องแรกของค่ายไอดอลแฟคทอรี่ที่ออกอากาศทางช่อง 3 ในช่วงต้นปี พ.ศ. 2565 และจากความต้องการที่จะผลัดด้านความเท่าเทียมกันของกลุ่มบุคคลที่มีความหลากหลายทางเพศ ทำให้ในช่วงปลายปี พ.ศ. 2565 ทางค่ายได้ส่งทฤษฎีสีชมพูซีรีส์เรื่องที่สองของค่ายซึ่งเป็นซีรีส์เกิร์ลเลิฟ (Girl's Love) เรื่องแรกของประเทศไทย ออกอากาศทางช่อง 3

ต้นปี พ.ศ. 2565 ได้เซ็นสัญญาเข้าเป็นนักแสดงในสังกัดของช่อง 3  และร่วมแสดงในละครชุดดวงใจเทวพรหมในบท "หม่อมหลวงรณภูมิ จุฑาเทพ" ซึ่งมีกำหนดออกอากาศในช่วงต้นปี พ.ศ. 2567 และปัจจุบันยังเป็นหนึ่งในผู้จัดละครให้กับสถานีโทรทัศน์ช่องต่างๆ ในนามบริษัท IDOL FACTORY จำกัด และในช่วงปลายปี พ.ศ. 2566 ได้รับแต่งตั้งให้เป็นอนุกรรมการการขับเคลื่อนอุตสาหกรรมด้านละครและซีรีส์ จากคำสั่งของคณะกรรมการพัฒนาซอฟต์พาวเวอร์แห่งชาติ  นอกจากนั้นในเดือนกุมภาพันธ์ พ.ศ. 2567 ได้ลงนามบันทึกแสดงเจตจำนงความร่วมมือ Memorandum of Intent (MOI) กับกระทรวงพาณิชย์ในการผลักดันสินค้าและบริการไทยสู่สากลผ่านซีรีส์ยูริ (Girls’ Love) เรื่องปิ่นภักดิ์  และในเดือนมีนาคม พ.ศ. 2567 ได้ร่วมมือกับ DEX ในการส่งออกซีรีส์วายไปยังตลาดญี่ปุ่น 

ในปี พ.ศ. 2568 ทาง IDOL FACTORY ได้ร่วมมือกับ North Star Entertainment และ ช่อง 7 HD เปิดตัว Project 4 Elements บ้านวาทินวณิช ซึ่งเป็นการรวมนักแสดงหญิงต่างค่ายถึง 4 คู่ และในปีเดียวกันยังรวมมือกับช่อง Workpoint ในการผลิตรายการเรียลลิตี้ In The 8ight Project เพื่อคัดเลือกนักแสดงหญิง 8 คนเข้าสังกัดบริษัท IDOL FACTORY นอกจากนั้นยังเป็น 1 ใน 12 บริษัทที่เข้ารวมงาน Cannes Film Festival 2025 กับกระทรวงพาณิชย์ ในการดัน Soft Power เข้าสู่เวทีโลก โดยได้มีการเจรจาการค้ากับบริษัทจากเวียดนามและฮ่องกงในการนำซีรีส์ไปฉายบนเครื่องบิน และการร่วมลงทุนกับบริษัทจากบราซิล

ณ วันที่ 19 พฤศจิกายน พ.ศ. 2568 ศุภพงษ์ออกแถลงการณ์ลาออกจากตำแหน่งกรรมการ บริษัท ไอดอล แฟคทอรี่ จำกัด พร้อมยุติบทบาทและสัญญาในฐานะศิลปินและนักแสดง

## ผลงานในฐานะผู้จัด
### ผู้จัดซีรีส์

## ผลงานการแสดง
### ภาพยนตร์

### ละคร/ ซีรีส์

### ละครเวที

### มิวสิควิดีโอ

## ผลงานเพลง
### เพลง

### คอนเสิร์ต

### รายการวาไรตี้

## ผลงานด้านพิธีกร
### พิธีกรรายการ
#### โทรทัศน์

#### ออนไลน์

## พรีเซนเตอร์
***TRUE**: True5G (2565 - ปัจจุบัน)
***Beauraz**: NADE’Collagen Jelly (2564 - 2565)
***Farm Skin**: Superfood Salad For Skin Facial Sheet Mask (2563 - 2564)
***Avajar**: Perfect Lifting Premium Mask (2562 - 2564)
***BK**: 3D Diamond Powder (2562 - 2563)
***Nakiz**: Lively nose (2563)
***Kisaa**: moisturizing & renewal cream (2562)
***Medent**: Fresh clean toothpaste (2562)
***CIBIO'2**: Lip sleeping mask (2562)
***Annaclan**: Peach Blossom Romantic Lucky Mask (2562)
***Ellips**: Hair Vitamin (2562)
***Beauty Buffet**: Scentio Milk Plus Whitening Q10 Facial Foam (2562)
***XOXO**: Lipstick (2562)
***Don’t worry**: Fragrance Hand Cream (2562)
***Melee**: น้ำผลไม้แท้ 100% (2562)

## ราง​วัลและ​การ​เสนอชื่อ​

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะเศรษฐศาสตร์ มหาวิทยาลัยศรีนครินทรวิโรฒ
หมวดหมู่:นักแสดงสังกัดช่อง 3 เอชดี
หมวดหมู่:ผู้จัดละครชาวไทย
หมวดหมู่:บุคคลจากโรงเรียนตราษตระการคุณ
หมวดหมู่:บุคคลจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ